aký je rozdiel medzi uva a uvb žiarením?
uva lúče prenikajú až do hlbších vrstiev kože. v koži vyvolávajú tvorbu voľných radikálov, ktoré sú príčinou oxidačného stresu a môžu viesť k nepriamemu poškodeniu dna (postupom času voľné radikály modifikujú bunkovú dna). najčastejšie je uva žiarenie spájané s predčasným starnutím pleti. môže byť aj spúšťacím faktorom slnečných alergií, ako je napríklad polymorfná svetelná erupcia (ľudovo označovaná ako slnečný ekzém).  aj uvb žiarenie môže spôsobovať alergie, samozrejme v menšej miere.   
uvb lúče poskytujú energiu, ktorú vaša pokožka potrebuje na syntézu vitamínu d a stimulujú produkciu melanínu, ktorý má za následok opálenie pokožky. neprenikajú tak hlboko ako uva lúče, iba do horných vrstiev pokožky, spôsobujú však viac okamžitého poškodenia pokožky, napríklad spálenie. uvb žiarenie je priamo absorbované bunkovou dna, čo môže spôsobiť kožné ochorenia ako je aktinická keratóza a rakovina kože.   
obidva typy uv žiarenia môžu vyvolávať hyperpigmentáciu a prispievať k problémom, ako je napríklad vznik slnečných škvŕn (známych tiež ako starecké škvrny) a melazma.
spektrum slnečného žiarenia zahŕňa ultrafialové, viditeľné a infračervené svetlo. ľudské oko vníma iba viditeľné slnečné svetlo, ostatné žiarenia sú preň neviditeľné. časť tohto viditeľného spektra sa vyznačuje vysokou energiou a je známa pod názvom vysokoenergetické viditeľné svetlo. označuje sa tiež ako hevis svetlo, hev svetlo, hevl a niekedy aj ako „modré svetlo“ alebo „modrofialové svetlo“.  
rovnako ako uva žiarenie, aj vysokoenergetické viditeľné svetlo preniká do hlbších vrstiev pokožky (dermis) a môže vyvolávať tvorbu voľných radikálov. tieto voľné radikály sú jednou z hlavných príčin fotostarnutia (predčasného starnutia pokožky vplyvom slnečného žiarenia). ovplyvňujú kožné bunky a rozkladajú kolagén a elastín, ktoré našej pokožke zabezpečujú plný a mladistvý vzhľad. vysokoenergetické viditeľné svetlo je tiež spájané s nerovnomernou pigmentáciou pleti a s melazmou.    
mnohé moderné opaľovacie prípravky ponúkajú účinnú ochranu pred uva a uvb žiarením, my vám však odporúčame vyberať si také výrobky, ktoré zároveň vašu pleť ochránia aj pred nepriaznivými účinkami vysokoenergetického viditeľného svetla. tieto výrobky poskytnú vašej pleti spoľahlivú ochranu pred fotostarnutím a v dlhodobom horizonte môžu zároveň pomôcť v boji proti viditeľným známkam starnutia pleti, ako sú vrásky.